Србија центар је српски центристички и проевропски политички покрет који је 5. јула 2022. основао бивши заједнички опозициони председнички кандидат Здравко Понош убрзо након што је напустио Народну странку. Покрет је основан на конференцији за новинаре, одржаној 6. јула 2022. године. Здравко Понош је на тој конференцији најавио да ће чланови тог покрета бити и бројне дипломате, попут Јована Јовановића, Душана Црногорчевића, Јелице Курјак и Душка Лопандића, историчар Бојан Димитријевић, али и политичарка Дијана Вукомановић. Такође је најавио и да ће се покрет залагати за улазак Србије у Европску унију и сарадњу српске опозиције. 

Покрет се залаже за европске интеграције Србије и уједињење опозиције Александру Вучићу и његовој Српској напредној странци.

Референце